| Bakainių piliakalnis |
| --- |
| Bakainių piliakalnis |
| 

Bakainių piliakalnisBakainių piliakalnis

 |
| Koordinatės  | 

|  |
| --- |
| 55°27′58.6″ š. pl. 24°01′40.9″ r. ilg.﻿ / ﻿55.466278°š. pl. 24.028028°r. ilg.﻿ / 55.466278; 24.028028Koordinatės: 55°27′58.6″ š. pl. 24°01′40.9″ r. ilg.﻿ / ﻿55.466278°š. pl. 24.028028°r. ilg.﻿ / 55.466278; 24.028028 |

 |
| Vieta | Kėdainių rajonas |
| Seniūnija | Surviliškio seniūnija |
| Aukštis | 19 m |
| Plotas | 70x55 |
| Priešpilis | 170x75 |
| Naudotas | XIV a. |
| Žvalgytas | 1898, 1968 |
| Tirtas | 1841 m. |
| Registro Nr. | A358KP / 23741, 23742, 5163 / AR445 |

**Bakainių piliakalnis su priešpiliu** arba *Pilis* – piliakalnis Kėdainių rajone, Surviliškio seniūnijoje, Krekenavos regioniniame parke, Liaudės kairiajame krante, 1,4 km į vakarus nuo Liaudės ir Nevėžio santakos, šalia Bakainių kaimo. Pasiekiamas plentu  **195**  Kėdainiai–Krekenava–Panevėžys  už Liaudės pasukus į kairę vakarų kryptimi, už 650 m vėl pasukus į kairę pietvakarių kryptimi ir pavažiavus 450 m, priekyje.

Piliakalnis
-----------

Piliakalnis pailgas, nutįsęs šiaurės-pietų kryptimi, stačių šlaitų. Viršūnės aikštelė netaisyklingos trapecijos pavidalo, apie 70 m ilgio, 55 m pločio. Šlaitai statūs, 19 m aukščio. Aikštelės vakariniame ir rytiniame gale yra 6–8 m aukščio pylimai, dabar nuskleisti, rytinėje pašlaitėje yra 170 m ilgio, 75 m pločio priešpilis, juosiamas 5 m aukščio pylimo ir 4 m gylio griovio. Ties priešpilio pietvakariniu kampu – kūgio formos 3 m aukščio pylimas.

Į rytus nuo aikštelės yra pirmasis papilys. Jo aikštelė trapecijos formos, pailga pietvakarių – šiaurės rytų kryptimi, 145 (ŠV)-200 (PR)x63 (PV)-90 (ŠR) m dydžio. Joje rasta žiestos keramikos. Šiaurės rytiniame aikštelės gale supiltas 5 m aukščio, 16 m pločio pylimas. Pietiniame papilio šlaite, 5-6 m žemiau aikštelės yra terasa, kuria greičiausiai ėjo kelias į priešpilį. Aikštelės pietvakariniame kampe, ties įvažiavimu į piliakalnio aikštelę supiltas kūgio formos 3 m aukščio, 20 m ilgio, 11 m pločio pylimas greičiausiai gynybinio vartų bokšto vieta.

Į vakarus nuo aikštelės, už pylimo yra antras papilys. Jo aikštelė trikampė, pailga pietryčių – šiaurės vakarų kryptimi, 10 m ilgio, 8 m pločio pietrytiniame krašte, 1,5 m žemesne šiaurės vakarų dalimi. 200 m į PV nuo piliakalnio yra II tūkst. pirmosios pusės senkapis.

Tyrimai
-------

1841 m. piliakalnį kasinėjo generolas Siversas, 1898 m. – A. Malgrenas, bet radinių neaptiko. XX a. pr. žvalgė Liudvikas Kšivickis, jo manymu, čia stovėjo Eigintų pilis, 1372 m. sudeginta kryžiuočių. 1968 m. žvalgomuosius tyrimus atliko Lietuvos istorijos institutas. Piliakalnio ir priešpilio aikštelės buvo ariamos, yra kultūrinio sluoksnio žymių. 0,2 km į pietvakarius nuo Bakainių piliakalnio yra Bakainių kapinynas..

Legendos
--------

Pasak padavimo, kalnas supiltas buvusio mūšio vietoje: mūšyje žuvęs vadas, o žmonės nešę kepurėmis žemę ir jo kapo vietoje supylę didelį kalną. Iš trijų pusių piliakalnį supa upė, o iš šiaurės saugo pylimas. Tokią gerai įtvirtintą piliavietę 1372 m. mini kryžiuočiai.

Bakainių piliakalnis iš pietvakarių pusėsBakainių piliakalnis iš pietvakarių pusės
|

|  |
| --- |
| Aplinkiniai piliakalniai |
|  | Baimainių piliakalnis 14 km | Tričių piliakalnis 71 km | Upytės piliakalnis 24 km |  |
| Naujaupio piliakalnis 15 km |  | Šukionių piliakalnis 17 km |
| Ambraziūnų piliakalnis 27 km | Kalnaberžės piliakalnis 7 km | Sangailų piliakalnis 23 km |

Nuotraukos
----------

* Vaizdas nuo Bakainių piliakalnioVaizdas nuo Bakainių piliakalnio
* 
* Vaizdas į Liaudės slėnįVaizdas į Liaudės slėnį
* Bakainių piliakalnio papėdė į  vakarų pusęBakainių piliakalnio papėdė į vakarų pusę
* Bakainių piliakalnio aikštelė į rytų pusęBakainių piliakalnio aikštelė į rytų pusę
* Bakainių piliakalnis iš vakarų pusėsBakainių piliakalnis iš vakarų pusės
* Bakainių piliakalnis iš šiaurės rytų pusėsBakainių piliakalnis iš šiaurės rytų pusės
* Bakainių piliakalnis iš pietryčių pusėsBakainių piliakalnis iš pietryčių pusės
* Bakainių piliakalnio aikštelė iš šiaurės pusėsBakainių piliakalnio aikštelė iš šiaurės pusės
* Panorama į Liaudės slėnį nuo Bakainių piliakalnio šiaurės vakarų pusęPanorama į Liaudės slėnį nuo Bakainių piliakalnio šiaurės vakarų pusę

Šaltiniai
---------

1. ↑  *Bakainių piliakalnis*. Visuotinė lietuvių enciklopedija, T. II (Arktis-Beketas). – Vilnius: Mokslo ir enciklopedijų leidybos institutas, 2002

* Valstybės archeologijos komisijos medžiaga. KPC A. F.1. Ap.1. B.24. P.137-157.
* L. Krzywicki. Zmudz starozytna. Dawni Zmudzini i ich warownie. Warszawa, 1906. – P.29-30,39,58.
* L. Kšivickis. Žemaičių senovė. Kaunas, 1928. P.29-30,59.
* J. Elisonas. Archeologinių ir šiaip įdomių vietų sąrašas // Švietimo darbas. -1925. – Nr.4-5.
* L. Krzywicki. Wspomnienia (Na Zmudzi). Warszawa, 1957. T.I. P.395-396.
* E. Prascevičius. Apie Hermano Vartbergės Livonijos kronikoje 1372 m. minimą vietovę Sassen // Voruta. Vilnius. 1995 m. Nr. 42, p. 8.

Nuorodos
--------

* Bakainių piliakalnis